1. Драги наши осмаци, учитељице и учитељи, родитељи, баке и деке!

Окупили смо се данас како бисмо из **наше** школе свечано испратили **наше** осмаке.

Дочекасмо сви скупа и овај дан, напокон врућ и свечан.

Ова година је некако пројурила и одједном, ево нас овде, у холу школе, са осмацима испред себе.

Ми седмаци, гледамо их овако велике. Не знају они ни сами би ли да плачу или да се смеју. Тако је већ годинама на овај дан.

Сада су они важни, у ружичастим мајицама, у полукругу. Причаће нам после у поверењу шта им је пролазило кроз главу док су седели овако с нама, последњи пут у овој школи, у главним улогама.

Охрабримо их једним аплаузом и достојно испратимо, како ми волимо да кажемо, у неке нове успоне и падове.

Но, да не дуљимо, нека нам они сами кажу како су доживели ових осам година у школским клупама.

Рећи ће нам то у име целог разреда Марко и Ена.

Састави:

Mojih osam školskih godina

Uskoro završavam osnovnu školu,

Bliži se kraj 8. razreda sve brže, a da toga nismo ni svjesni.

Kroz ovih 8 godina prošli smo puno toga, od najboljih do najgorih trenutaka, ali smo se trudili da uzmemo ono najbolje što smo mogli.

Da li sam sretan ili tužan što odlazim?

U jednom pogledu sam sretan, jer idem u srednju školu, upoznajem puno više osoba mojih godina, upisaću nešto što me zanima i možda baš to bude ono čime ću se baviti cijeli život.

Nadam se da ću postati još bolja osoba i da se neću mijenjati na gore, jer sam sebi ovakav super.

Želim promijeniti radne navike, da ne budem toliko lijen kao sad i nadam se da nikad neću početi pušiti.

U drugom pogledu sam malo tužan jer se rastajem od svoje generacije koju poznajem skoro koliko i samoga sebe.

Nadam se da ću sa svima ostati u dobrim odnosima. Kada se sretnemo jednoga dana, ne želim da okrenemo glave jedno od drugoga i samo se radi reda pozdravimo, već hoću da sjednemo, popijemo nešto i ispričamo se o starim, dobrim danima punim smjeha.

Također to sve mislim i za profesore, jer bez njih mi danas ne bi bili ovakve osobe kakve smo sada.

Oni su ti koji su nas učili prva slova, brojke i sve ono što će nam u životu služiti, koliko god nam oni ponekad ne bili po volji, a bogami i mi njima puno više.

Ali na kraju, kad na miru razmislim, oni nama žele samo najbolje i trebamo to znati.

Svaki početak ima kraj pa tako i ova priča.

Opraštamo se od svih u ovoj školi: profesora,učenika,učiteljica,domara,spremačica,kuvara…

I svi će nam oni ostati u lijepim sjećanjima na naše školske dane.

Ovo je posljednje zbogom mojoj Osnovnoj školi Bijelo Brdo.

Marko Galonja

Мојих осам школских година

Одбројавање задњих недјељa и дана у основној школи је започело. Полако нам се ближи крај осмогодишњег дружења и једне велике авантуре. Завршетком ове авантуре започињемо неку нову на потпуно другачијем мјесту, с новим људима, баш као у новом свијету.

Почетак школовања у основној школи за све нас било је нешто ново. Оне велике торбе, различите шарене књиге и свеске, изгледале су тако збуњујуће, а у исто време и тако узбдуљиве.

За разредницу добили смо Радојку Опшић, нашу најдражу учитељицу Раду, како смо је ми од миља звали, с којом смо започели нашу школску авантуру.

Четири године проведене с њом, углавном уз смех, прва слова и бројке, сви ти весели догађаји, дружења и понекад свађе, једнога дана морали су завршити.

Крајем четвртог разреда, баш као у неком олимпијском циклусу, морали смо се растати с учитељицом Радом и кренути у неке нове авантуре, јер нисмо више били баш тако мали како су нам до тада говорили. Порасле су нам ноге, научила се слова и бројке и морало се напред уз новог разредника, нове предмете и нове учитеље.

Но на крају свега тога, не желим и не могу да заборавим споменути и нашу наставницу из хрватског, Сњежану Грошељ која нас је научила да „се све може, кад се мале руке сложе“.

Почетак петог разреда био је јако збуњујућ првих пар недјеља, било је све то тако ново за нас.

Сви ти нови прдмети, професори, старији ученици.

У нова искушења кренули с новим разредником, Александром Ковачевићем.

Наравно, и он је добио надимак и постао, како смо га ми звали, професор Саша, с којим смо још мало ту и с којим се требамо растати за неколико дана.

Сама помисао на то да се мораш растати од свих учитеља и ученика, поготово другова из разреда, јако је чудна.

Све наше лоше тренутке и ријечи које смо некад изговорили, али их почесто нисмо мислили, као и оне боље, којих је било пуно више, мораш да оставиш ту, у овој школи и да идеш негдје гдје ћеш с неким другим дјелити сличне или исте осјећаје које си с неким дјелио осам година. Све ми је то некако крипи језовито.

И ево још мало па иду и уписи у средње школе.

Не знамо још сви шта ћемо уписати, или бар нисмо још сигурни, али свакако сваком желим срећан даљњи успјех.

Једнога дана, када вас видим, поздравићу вас и испричати се са свима о нашем дружењу и насмијати се на све наше пролазне лударије и забавне тренутке и догађаје.

Причати о нама могла би још дуго.

У задњим данима, све теже ми је прихватити да се након дугих осам година морам растати од вас.

Драго ми је што сте баш ви били моји школски другови, и драго ми је што сам баш оваквог разредника и учитеље добила, јер од овога и да је могло, не би било боље.

Хвала вам свима на овим проведеним годинама и срећно даље.

1. А сада „Стихови и руже“

Ми седмаци потрудили смо се и за векове, кроз стихове, овековечили наше драге: Јану, Оливеру, Ену, Горана, Дамјана, Марка и Марка

Послушајте и аплаузом реците, јесмо ли их погодили!

Стихови:

Košarku on sanja, Jokić našeg kraja  
spomeneš li školu tad nastaje graja.  
Sa dopunske bježi od Panićke se ježi.  
Učenje mu nije jača strana,  
pa više voli cure da ganja.  
Stalno se smijao, nove šale zbijao.  
Pravi zafrkant,mangup, folirant  
jedan jedini Marko Galonja.

**Marko Galonja**

U selo da dođe Marko Livaja

Njenoj sreći ne bi bilo kraja  
Teško da će doći, BSK mu nije hit

Al zato može Olja, trkom u Split

Igrače bsk-a stalno fotografira  
Pa slike kući na laptopu montira.

**Đukić Olivera.**  
Momke oplete, pletenice plete.  
Priseti se njega, misli joj odlete  
Matematika je njena, prava strast,  
Mlađe ne voli svaki joj detinjast.   
Sramežljivost njoj jedina je mana,  
To je naša Božić Jana.

**Jana Božić**  
Na nastavu on stiže baš u zadnji čas  
Igra li se košarka on je glavni as

koren, kvadrat, prizma, hajde sve to znaj

Muci s matematikom ne postoji kraj  
S osmehom na licu on na sve to gleda  
Mučiti se zbog toga njemu se baš ne da

**Maksimović Marko**

Са школом муку мучи,  
Књиге су му тешке,  
Ал' зато одбојку игра он без грешке.  
  
Главобоље му задају корен, дијаграм, паралелограм,  
Главна су му занимација тик-ток, снеп, инстаграм.  
  
И у околним селима  
Девојчице за њим вичу,  
То је наш најзгоднији  
**Грабовац Дамјан** увек "Има причу"!

Од првог разреда   
Мислили смо ићи ће за попа,  
Кад дођосмо до осмог  
Кад оног- ХОПА!  
  
Отиће нам он у главни град,  
Нека га срећа прати,  
Дал је "Дољац" ил' "Белобрдац"  
Никад нећемо знати!  
  
Добар, леп и фин  
Миљеник многих девојчица,  
То је наш познати  
**Горан Пралица!**

Њена соба   
Пуна је медаља,  
Од малених ногу  
Она их осваја.  
  
Колут, звезда, шпага,  
И по који салто,  
Гимнастика, одбојка,  
Рођена је за то!  
  
Тамо где је граја,  
Тамо је и она,  
Грохотом се смије,  
Звони на сва звона!  
  
Лепота је краси,  
И доброта њена,  
Сви je добро знамо  
To je **Зекан Ена**

1. Ко им је највише остао у сећању у нашој школи и шта они мисле једни о другима видећемо у овом кратком видеу.

Видео:

1. Подсетићемо се и како су то они видели наставу још у давном шестом разреду.

Видео:

1. Питали смо разредног има ли и он нешто за њих и о њима. Рече он нама, нисам данас спреман, други пута ћу ако може, ученици моји.

Испала је то шала. Погледаћемо још један видео под називом „Растаје се моја генерација“, музика и текст Дон Марсел, сличке, онако како су долазиле.

Видео:

1. Припремили су наши осмаци пар стихова, зезалица и гегова за наше учитеље. Ако су некога заборавили, нека им не замери, било је задњих дана превише узбуђења за све нас.

Стихови:

Сада би ми мало желели да засладимо наше учитеље који су нам протеклих година одузимали време од Инстаграма и Тик-тока.

Уз понеки стих, сетимо се њих.

I cvrči, cvrči cvrčak na čvoru crne smrče  
Svoj trohej zaglušljivi, svoj zvučni, teški jamb...  
Podne je. - Kao voda tišinom razl'jeva se.  
Sunčani ditiramb.

Učiteljica koja je dala sve da zavolimo poeziju i naučimo pravila hrvatskog jezika, **Tihana Maras**

To be or not to be, pitanje je svih pitanja, mi ne bi, ne bi

**Jelena Knežević**, nastavnica engleskog koji spikamo kako koji

Bilo je suđeno da budeš moja pobeda, pisao je Dali svojoj Gali

**Dina Lukić** naučila nas je da razlikujemo zelenu od plave boje

Muzika je ono što mi kažemo da valja, profesore!

Jako se mučio, ali nije nas naučio, **Stipe Skoče**

Strahujete od matematike?

Nastavnica **Radmila Trbović** nas je uverila da nema razloga za to.

Kako smo svi mi došli na ovaj ludi svet lepo nam je objasnila

naša nastavnica biologije **Milena Бошковић**

Piješ vodu kao vo, ne znaš šta je H2O

Bilo je puno kemičarki, sećaćemo se svih

Da nije fizike i tih sitnih čestica ne bi bilo ni Instagrama i Tik-Toka

Šta bismo onda radili? **Nikolina Panić**

Istorija je učiteljica celoga života,

a naš profa **Nikola Savadinović** je morao učiti nas.

Geografija je najvažniji predmet!

Kaže naš učitelj Sefer i ima pravo,

kako ćemo bez nje u Irsku

**Slobodan Seferović**

„Ne možeš to maket, ako nećeš taket“

Mudro zbori naš nastavnik tehničkog **Zoran Blagojević**

Hvala vam profesore što ste nas naučili odbojku!

S njome nam je život lepši. **Siniša Borić**

Mi verujemo u Adama i Evu, Boga i u veronauku ma šta nam drugi govorili. Bio je to naš edenski raj.

I volimo našu učiteljicu **Mirjanu Popović**

Jest da mi nismo pravih sedam patuljaka, no sećamo se da nam je

Nekada davno učiteljica bila jedna **Snežana Grošelj**

Rado smo gledali i nasmejano lice, naše pedagogice

Sada učiteljice, **Verice Hilak**

Заборависмо скоро нашег библиотекара који се у подрум скрио, но увек смо га нашли јер нам је књиге шаком и капом делио

**Марко Боројевић**

Шпрехен зи дојч, pita učiteljica, ја нарутлих, одговарамо ми

Учитељица Немачког **Магдалена Мехић**

Није пуно био с нама, ал знамо га ко брата свог,

Наш млади педагог **Зоран Наранчић**

Две године био нам је уча, сад је неки сасвим други створ,добар као лебац

наш директор, **Милош Катанић**

Е, сада директоре, молимо Вас да нам се обратите, прочитамо још текст за опроштај и ИДЕМО

1. И за крај и коначни опроштај ученица генерације 2015/2023. Оливера Ђукић

Рећи ће нам шта ће, када ће, куда ће, како ће, зашто ће.

Ах та замршена питања тежа од сваког одговора. Оливера Ђукић

Дође и тај дан

Прошло је то неочекивано брзо, да станемо и замислимо се.

Већ је крај, а када је пре прошло 8 година?  
 Заједно са нашим наставницима делили смо разне тренутке, од оних најсмешнијих па све до оних најтужнијих.

Били су ту за нас и када смо били сигурни да нису.

Као да су нам били тренери који нас уче градиву, али и још нечем битнијем – животу.

Прошли смо кроз 8. година, научисмо свашта.

Одлазимо сада и само се присећамо лепих ствари и смејемо се.

Било је ту и суза и свађа, али из сваке свађе трудили смо се поправити и учврстити нашу заједницу, те покушати то не поновити.

Сигурно је да ће нам неки наставници више остати у сећању, али свакако једног дана требаће нам знање од свих.

Када се запитамо, можда је и добро што су били строги, јер ћемо једнога дана знати основе и нећемо се осрамотити .

Увек ће бити занимљиво освежити сећање неком изјавом или догађајем. Врати се у то старо доба основне школе, детињства и пубертета.

Сада се сви радујемо том великом крају, а он је заправо почетак нечег новог.

Одлазимо у већи круг људи и нећемо више виђати иста лица која смо виђали 8. година. Заволесмо се и ми тако, али тек на крају постадосмо сложни. Дошао је тако крај и нашем путовању, рекла бих дугим, треновитим али ипак срећним путем.

Разбежаћемо се, како би то наставница Рада рекла: „Како који мили моји“. Сигурно ћемо се некада и наћи, те ко зна можда и обићи стару школу.

Заједно се захваљујемо целом колективу наше Основне школе Бијело Брдо.

1. Сада знај, то би био крај, осмаци у 19 још имају забаву па уписи и Срећно драги осмаци